Navegar pel codi font de LATEX

Utilitzar la vista d'estructura
La vista Estructura mostra la jerarquia de l'estructura del document que s'està creant en el Kile, i us permet navegar ràpidament, mostrant la seva segmentació. Per a navegar pel document, tot el que haureu de fer és fer clic esquerre sobre qualsevol etiqueta, capítol, secció, subsecció, , i se us portarà al començament de l'àrea corresponent.
Si incloeu un fitxer LATEX a part al codi font utilitzant les etiquetes \input o \include, aquests fitxers seran referenciats a la vista Estructura, feu doble clic sobre els seus noms, el qual farà que el Kile obri el fitxer inclòs a la finestra de l'editor.
L'arbre de jerarquia també té una branca separada per a les etiquetes utilitzades en el text.

Utilitzar el menú contextual
La majoria de les entrades a la vista d'estructura tenen un munt d'entrades al menú contextual, el qual es pot obrir amb un clic dret del ratolí. Així que cerqueu a la vista d'estructura en la següent imatge.
Utilitzant la vista d'estructura
Utilitzant la vista d'estructura
Trobareu algunes etiquetes, algunes entrades de secció, dos entorns figures i tres imatges. Si feu clic sobre una de les entrades de secció, apareixerà un menú amb algunes ordres d'utilitat. Totes les ordres com Selecciona, Elimina o Comentari treballaran amb totes les línies que pertanyin a aquesta secció.
Menú contextual per a seccionar entrades
Menú contextual per a seccionar entrades
En fer clic sobre una entrada de figura o de taula s'oferiran algunes accions respecte a les referències i un clic dret sobre una entrada de gràfics s'oferiran alguns programes per obrir els gràfics.
Menú contextual per a entrades de figures/taules i gràfics
Menú contextual per a entrades de figures/taules i gràfics

Actualitzar la vista d'estructura
Per actualitzar la vista d'estructura podeu anar a Edita Refresca l'estructura, premeu F12, o podeu desar el document, el qual farà que el Kile actualitzi la seva vista Estructura.

Punts
Els punts són la vostra referència a un segment de text o a una línia dins l'entorn del Kile. Per utilitzar un punt, seleccioneu una línia específica del document a la que us agradaria tornar, a continuació premeu B, i el Kile afegirà un punt a aquesta línia. De manera alternativa, també podeu establir un punt ressaltant una línia i escollint l'element de menú anomenat Punts Estableix un punt.
Per eliminar tots els punts, seleccioneu Punts Neteja tots els punts.