Començar un nou document
En fer clic al botó de la barra d'eines per a començar un nou document apareixerà un diàleg que us demanarà quin tipus de plantilla voleu utilitzar per escriure el document. Les opcions per omissió són:
Document buit
Article
Beamer
Llibre
HA-Prosper
Powerdot
Carta
Informe
Scrartcl (del paquet KOMA-Script)
Scrbook (del paquet KOMA-Script)
Scrlttr2 (del paquet KOMA-Script)
Scrreprt (del paquet KOMA-Script)
PDF
XeLaTeX
Si heu seleccionat un Document buit, podeu començar a escriure un document des de zero, o utilitzar l'assistent per a iniciar ràpidament un nou document (vegeu Assistent d'inici ràpid).

Plantilles
Els usuaris que utilitzin LATEX, sovint solen utilitzar el mateix preàmbul per a gairebé tots els seus documents. Les plantilles es poden crear, desar i carregar en el Kile perquè sigui més fàcil començar un nou document.

Crea una plantilla nova
Per a crear una plantilla, primer heu d'obrir un fitxer TEX / LATEX, o crear un fitxer pel vostre compte. El Kile pot generar una plantilla a partir d'un document existent obrint el document que desitgeu i seleccionant Fitxer Crea una plantilla des del document.

Configurar les substitucions automàtiques
Quan es crea un nou document seleccionant una plantilla des de Fitxer Nou, certes combinacions de caràcters seran substituïdes per dades com ara el vostre nom, o la codificació de caràcters que esteu utilitzant. Aquestes variables es poden configurar a Arranjament Configura el Kile... Kile General.
Si esteu dissenyant la vostra pròpia plantilla, és útil conèixer quines combinacions de caràcters són substituïdes per quines variables de plantilla:
$$AUTHOR$$: Aquesta cadena serà substituïda per la variable AUTHOR.
$$DOCUMENTCLASSOPTIONS$$: Aquesta cadena serà substituïda per la variable DOCUMENTCLASSOPTIONS. Normalment això s'utilitza de la següent manera: \documentclass[$$DOCUMENTCLASSOPTIONS$$]{article}.
$$INPUTENCODING$$: Si s'estableix la variable INPUTENCODING a, per exemple, latin1 aquesta cadena se substituirà per \input[latin1]{inputenc}.

Crear una plantilla des de l'assistent
La manera més fàcil de crear una plantilla és iniciar l'assistent i, a continuació afegiu les ordres a l'editor. Una vegada tingueu ajustat el document al vostre gust:
Deseu el fitxer;
Aneu a Fitxer;
Escolliu Crea una plantilla des del document;
Feu les correccions necessàries a la plantilla;
Introduïu un nom per a la nova plantilla;
Feu clic a D'acord per afegir la vostra plantilla al menú.
La pròxima vegada que comenceu un nou document, sereu capaç d'escollir la vostra plantilla personalitzada en lloc de les per omissió.

Crear una plantilla a partir de qualsevol fitxer
Una plantilla es pot crear des de qualsevol fitxer LATEX. Si esteu cercant una manera fàcil de configurar una plantilla, cerqueu una que us agradi a Internet i seguiu els mateixos passos que s'enumeren a Crear una plantilla des de l'assistent.
Per exemple, diguem que voleu crear un pòster A0 en tota regla. Aquests pòsters se solen veure en conferències científiques, i LATEX us ajudarà a crear un cartell atractiu, amb ganxo. Podeu obtenir una plantilla per a pòsters A0 a la pàgina inicial d'en Jonathan Marchini, però n'hi ha disponibles molts més. Recordeu que necessitareu el paquet a0poster, el qual normalment no es troba a les distribucions de TEX estàndard. Podeu descarregar-lo des d'aquí i posar-lo a la mateixa carpeta que el fitxer LATEX.

Eliminar una plantilla
Per eliminar una plantilla del Kile, feu el següent:
Aneu a Fitxer Elimina plantilla...;
Apareixerà un diàleg amb totes les plantilles de la llista: seleccioneu una plantilla;
Feu clic a D'acord i la vostra plantilla serà eliminada.
Les plantilles marcades amb un asterisc (*) no es poden eliminar sense els permisos adequats.